Document ID: 32010D0333

DECIZIA COMISIEI
din 14 iunie 2010
de modificare a Deciziei 2004/211/CE în ceea ce privește rubricile referitoare la Bahrain și la Brazilia din lista țărilor terțe și a părților acestora din care sunt autorizate importuri în Uniunea Europeană de ecvidee vii și de material seminal, de ovule și de embrioni din specia ecvine
[notificată cu numărul C(2010) 3665]
(Text cu relevanță pentru SEE)
(2010/333/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee provenind din țări terțe (1), în special articolul 12 alineatele (1) și (4), precum și articolul 19 teza introductivă și punctele (i) și (ii),
având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (2), în special articolul 17 alineatul (3) litera (a),
întrucât:
(1)
Directiva 90/426/CEE stabilește condițiile de sănătate animală pentru importul în Uniune de ecvidee vii. Directiva prevede că se autorizează numai importurile în Uniune de ecvidee care provin din țări terțe sau din părți ale teritoriilor acestora care sunt indemne de morvă timp de cel puțin șase luni.
(2)
Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină (3) stabilește o listă cuprinzând țări terțe sau părți din aceste țări, în cazul în care regionalizarea este aplicabilă, din care statele membre autorizează importul de ecvidee și de material seminal, de ovule și de embrioni și indică alte condiții aplicabile acestor importuri. Lista respectivă figurează în anexa I la decizia menționată anterior.
(3)
Morva este prezentă în unele părți ale teritoriului Braziliei, motiv pentru care sunt permise numai importurile de ecvidee și, prin urmare, de material seminal, de ovule și de embrioni de ecvidee care provin din părțile indemne ale teritoriului țării terțe respective, prezentate în coloana 4 din anexa I la Decizia 2004/211/CE. Statul Goiás este inclus în coloana respectivă. Distrito Federal este o entitate administrativă distinctă situată în cadrul statului Goiás. Din punct de vedere epidemiologic, Distrito Federal a fost considerat ca făcând parte din statul Goiás și nu a fost menționat în mod specific în coloană.
(4)
În aprilie 2010, Brazilia a notificat Organizației Mondiale pentru Sănătatea Animalelor (OIE) confirmarea unui caz de morvă la un cal din Distrito Federal. Având în vedere că Distrito Federal nu mai este o zonă indemnă de morvă, ar trebui să se modifice anexa I la Decizia 2004/211/CE pentru a indica că importurile în Uniune de ecvidee și de material seminal, de ovule și de embrioni de animale din specia ecvine, provenind din regiunea respectivă, nu mai sunt autorizate.
(5)
În plus, Comisia a primit un raport cu privire la cazuri confirmate de morvă în Bahrain. Prin urmare, importurile de cai înregistrați și de material seminal de la aceștia, provenind din Bahrain, nu mai sunt autorizate.
(6)
Prin urmare, Decizia 2004/211/CE ar trebui modificată în consecință.
(7)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 2004/211/CE se modifică după cum urmează:
1.
rubrica referitoare la Bahrain se înlocuiește cu următorul text:
„BH
Bahrain
BH-0
Întreaga țară
E
-
-
-
-
-
-
-
-
-”
2.
rubrica referitoare la Brazilia se înlocuiește cu următorul text:
„BR
Brazilia
BR-0
Întreaga țară
-
-
-
-
-
-
-
-
-
-
BR-1
Statele:
Rio Grande do Sul, Santa Catarina, Paraná, Săo Paulo, Mato Grosso do Sul, Goiás, Minas Gerais, Rio de Janeiro, Espíritu Santo, Rondônia, Mato Grosso
D
X
X
X
X
X
X
X
X
X
BR-2
Distrito Federal
D
-
-
-
-
-
-
-
-
-”
Articolul 2
Prezenta decizie se adresează statelor membre.
Adoptată la Bruxelles, 14 iunie 2010.

Labels: 0
3
18
6